Szám: 2505-49/2024.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**255/2023. (IX.28.) Kgy. sz. határozatában** a Közgyűlés jóváhagyta a CERV-2023-CITIZENS-TOWN-TT felhívásra benyújtott pályázatot, és felhatalmazta a polgármestert pozitív támogatói döntés esetén a partnerségi megállapodás aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat támogatást nyert, a támogatási szerződés aláírása és a partnerségi szerződés előkészítése folyamatban van.

**38/2024. (II.29.) Kgy. sz. határozatában** a Közgyűlés javaslatot tett a Vas Megye és Szombathely Város Regionális Vállalkozásfejlesztési Alapítványa Kuratóriumának két tagjára.

**Nagyné Dr. Gats Andrea, a Jogi és Képviselői Osztály vezetője jelenti:** Az Alapítók Gyűlésén, 2024. május 9. napján az új kuratóriumi tagok megválasztásra kerültek.

**67/2024. (II.29.) Kgy. sz. határozatában** a Közgyűlés „Szombathely Közrendjéért-díj” adományozásáról döntött.

**Dr. Holler Péter, a Hatósági Osztály vezetője jelenti:** A „Szombathely Közrendjéért-díj” átadása a 2024. május 3. napján tartott Rendőrségi állománygyűlésen megtörtént.

**70/2024. (III.28.) Kgy. sz. határozatában** a Közgyűlés megválasztotta a Szombathelyért Közalapítvány kuratóriumának új elnökét.

**Nagyné Dr. Gats Andrea, a Jogi és Képviselői Osztály vezetője jelenti:** A Szombathelyért Közalapítvány alapító okiratának módosítása aláírásra és a Szombathelyi Törvényszékhez benyújtásra került. A Törvényszék 2024. május 7. napján hozott végzésével elrendelte a Szombathelyért Közalapítvány kezelő szerve új elnökének és az alapító okirat módosítása időpontjának bírósági nyilvántartásba vételét.

**73/2024. (III.28.) Kgy. sz. határozatában** a Közgyűlés kifejezte azon szándékát, hogy a Vas Megyei Temetkezési Kft.-vel kötött vagyonkezelési szerződés módosításra kerüljön, és felhatalmazta a Gazdasági és Jogi Bizottságot a módosított szerződés jóváhagyására.

**Nagyné Dr. Gats Andrea, a Jogi és Képviselői Osztály vezetője jelenti:** A Gazdasági és Jogi Bizottság a szerződést 116/2024. (IV.22.) GJB számú határozatával jóváhagyta, ezt követően a szerződés aláírásra került.

**74/2024. (III.28.) Kgy. sz. határozatában** a Közgyűlés települési önkormányzatokkal megkötött, szociális alapszolgáltatásokra vonatkozó feladat-ellátási megállapodások módosításait hagyta jóvá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződésmódosítások az Önkormányzat részéről aláírásra kerültek.

**75/2024. (III.28.) Kgy. sz. határozatában** a Közgyűlés hozzájárult pénzeszköz átadásához a Savaria University Press Alapítvány részére „A hallgatás kényszere – Gulag-túlélők története a családi emlékezetben” című kiadvány megjelenéséhez szükséges kutatómunkára.

**Vinczéné Dr. Menyhárt Mária, az Egészségügyi és Közszolgálati Osztály vezetője és Stéger Gábor, a Közgazdasági és Adó Osztály vezetője jelentik:** A támogatási szerződés aláírásra, a támogatási összeg átutalásra került.

**79/2024. (III.28.) Kgy. sz. határozatában** a Közgyűlés egyetértett a Vas Megye és Szombathely Megyei Jogú Város Nyugdíjas Szövetsége, Képviseletével kötött feladat-ellátási megállapodás módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás módosítása aláírásra, a támogatás átutalásra került.

**85/2024. (III.28.) Kgy. sz. határozatában** a Közgyűlés jóváhagyta az Önkormányzat és a Polgármesteri Hivatal között létrejött vagyonkezelési szerződés módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A vagyonkezelési szerződés módosítása aláírásra, és a változás ingatlan-nyilvántartásban történő átvezetése érdekében a Vas Vármegyei Kormányhivatal Földhivatali Főosztályához benyújtásra került.

**97/2024. (IV.25.) Kgy. sz. határozatában** a Közgyűlés jóváhagyta a Kiskar u. 5. szám alatti 31. számú felnőtt háziorvosi körzet háziorvosával a háziorvosi feladatok ellátása tárgyában kötött három oldalú megállapodás közös megegyezéssel történő megszüntetését, és felkérte a GESZ igazgatóját, hogy 2024. május 1. napjától gondoskodjon a praxis helyettesítés útján történő működtetéséről.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A GESZ igazgatója gondoskodott a praxis helyettesítés útján történő működtetéséről, a megállapodás megszüntetésének aláírása folyamatban van.

**99/2024. (IV.25.) Kgy. sz. határozatában** a Közgyűlés jóváhagyta a Pálos Károly Szociális Szolgáltató Központ és Gyermekjóléti Szolgálat módosító okiratát és módosítással egységes szerkezetbe foglalt Alapító okiratát.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az alapító okirat aláírásra és a Magyar Államkincstárhoz benyújtásra került.

**108-122/2024. (IV.25.) Kgy. sz. határozataiban** a Közgyűlés az Önkormányzat tulajdonában lévő gazdasági társaságok beszámolóit fogadta el.

**Nagyné Dr. Gats Andrea, a Jogi és Képviselői Osztály vezetője jelenti:** A határozatok a társaságok részére megküldésre kerültek.

**123/2024. (IV.25.) Kgy. sz. határozatában** a Közgyűlés az AGORA Savaria NKft. alapító okiratának módosításáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A társaság alapító okirata aláírásra került.

**124/2024. (IV.25.) Kgy. sz. határozatában** a Közgyűlés jóváhagyta a SZOVA NZrt. tulajdonában álló Szombathely, 10427/52 hrsz.-ú ingatlan értékesítését.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került.

**125/2024. (IV.25.) Kgy. sz. határozatában** a Közgyűlés a Szombathelyi Kézilabda Klub és Akadémia által tervezett sportcsarnok építéséhez szükséges jelzálogcserével kapcsolatos döntést hozott, és felhatalmazta a SZOVA NZrt. igazgatóságának elnökét a jelzálogszerződés aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaság részére megküldésre került.

**126/2024. (IV.25.) Kgy. sz. határozatában** a Közgyűlés a SZOVA Szállodaüzemeltető Kft. 2024. évi üzleti tervét jóváhagyásra javasolta a társaság taggyűlésének.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a SZOVA NZrt. részére megküldésre került.

**127/2024. (IV.25.) Kgy. sz. határozatában** a Közgyűlés a SZOVA Projekt Kft. 2024. évi üzleti tervét jóváhagyásra javasolta a társaság taggyűlésének.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a SZOVA NZrt. részére megküldésre került.

**135/2024. (IV.25.) Kgy. sz. határozatában** a Közgyűlés nem önkormányzati tulajdonban lévő lakásban lakók bérleti díj támogatás iránti kérelem megállapítása ügyében benyújtott fellebbezésének elutasításáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat az ügyfélnek megküldésre került.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2024. május 21.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2024. (V.30.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal